Au bide Angelsachse  isch de Wóden de mächtigsti Gott gsii und me het em för Siig und Maneschraft gopferet und im Nüüchrütersege (Nine Herbs Charm) isch er e mächtige Zauberer, wo mit "Glanzstäb" e gförlichi Schlange besigt. Au er isch mitem Mercurius glichgsetzt worde und noch em isch de Mittwuch binennt (ae. wódnesdæg). I de Stammbömm isch er de Stammvatter vode Königshüser vo Kent, Wessex, Essex, East Anglia, Mercia, Bernicia und Deira.